Akademický senát STU

27.6. 2016

**Výročná správa o hospodárení za rok 2015**

Predkladá: **prof.Ing. Robert Redhammer, PhD.**

 rektor

Vypracoval: **Ing. Dušan Faktor. PhD.**

kvestor

Zdôvodnenie:

Návrh uznesenia: Akademický senát STU schvaľuje Výročnú správu o hospodárení za rok 2015 a účtovnú závierku za rok 2015

# Úvod

Výročná správa o hospodárení Slovenskej technickej univerzity v Bratislave (ďalej len “ STU”) za rok 2015 je vypracovaná v súlade so zákonom č. 131/2002 Z.z. § 20 ods. 1 písm.b) a podľa metodického usmernenia Ministerstva školstva, vedy, výskumu a športu SR k výročnej správne o hospodárení verejnej vysokej školy za rok 2015. Údaje vo výročnej správe vychádzajú z riadne vedeného účtovníctva za rok 2015.

Prezentované výsledky zahŕňajú hospodárenie celej STU vrátane všetkých súčastí univerzity – jednotlivých fakúlt a ostatných univerzitných pracovísk a účelových zariadení.

STU je verejná vysoká škola, ktorá vykonáva svoju činnosť v súlade so zákonom č. 131/2002 Z.z. o vysokých školách v znení neskorších predpisov. Hospodári na základe rozpočtu schváleného Akademickým senátom STU a Správnou radou STU, ktorý bol na rok 2015 vypracovaný na základe predpokladaných zdrojov, ktoré STU v roku 2015 plánovala vytvoriť vlastnou činnosťou a na základe prideleného rozpočtu na rok 2015 zo štátneho rozpočtu Dotačnou zmluvou prostredníctvom rozpočtu Ministerstva školstva, vedy, výskumu a športu SR (ďalej len “dotačná zmluva”)

Hospodársky výsledok STU v roku 2015 bol negatívne ovplyvňovaný

1. Odpismi:
2. budov, ktoré jej boli zverené pred rokom 2002 a na ktoré nebolo zabezpečené krytie výnosmi
3. majetku nakúpeného z vlastných zdrojov prostredníctvom fondu reprodukcie, ktoré nie sú kryté výnosmi
4. majetku nakúpeného zo štrukturálnych fondov – 5% spolufinancovanie prostredníctvom fondu reprodukcie, ktoré nie sú kryté výnosmi
5. Nákladmi, ktoré STU mala finančne kryté, ale neboli kryté výnosmi v roku 2015

# Ročná účtovná závierka

Pri zostavovaní účtovnej závierky za rok 2015 Slovenská technická univerzita v Bratislave postupovala podľa opatrenia č. MF/20166/2015-74 zo dňa 2. decembra 2015, ktorým sa mení a dopĺňa opatrenie č. MF/17616/2013-74 zo dňa 30. októbra 2013, ktorým sa ustanovujú podrobnosti o usporiadaní, označovaní a obsahovom vymedzení položiek individuálnej účtovnej závierky, termíny a miesto ukladania individuálnej účtovnej závierky a výročnej správy pre účtovné jednotky účtujúce v sústave podvojného účtovníctva, ktoré nie sú zriadené alebo založené na účely podnikania, podľa opatrenia č. MF/18977/2015-31 z 10. decembra 2015, ktorým sa ustanovuje usporiadanie , obsahové vymedzenie, spôsob, termín a miesto predkladania informácií z účtovníctva a údajov potrebných na účely hodnotenia plnenia rozpočtu verejnej správy, podľa opatrenia č. MF/23377/2014-74 z 3. decembra 2014, ktorým sa ustanovujú podrobnosti o individuálnej účtovnej závierke a rozsahu údajov určených z individuálnej účtovnej závierky na zverejnenie pre veľké účtovné jednotky a subjekty verejného záujmu.

Cieľom účtovnej závierky je poskytnúť informácie o finančnej pozícii, finančnej výkonnosti a peňažných tokoch STU. Účtovná závierka poskytuje informácie o:

(a) majetku;

(b) záväzkoch;

(c) vlastnom imaní;

(d) nákladoch a výnosoch, vrátane zisku

Samotnej účtovnej závierke STU predchádzali činnosti, ktoré vyplynuli z  vnútorných predpisov STU na vykonanie účtovnej uzávierky a účtovnej závierky, v ktorých bol stanovený časový harmonogram prác a ich rozsah s uvedením zodpovedných osôb.

Za STU bola účtovná závierka zostavená z údajov v ekonomickom informačnom systéme MAGION

Súčasťou účtovnej závierky sú výkazy, ktoré tvoria samostatnú prílohu výročnej správy, a to:

1. **Súvaha**

**b) Výkaz ziskov a strát –** sumárne za celú STU s členením za hlavnú činnosť nezdaňovanú a ekonomickú činnosť. Výkaz ziskov a strát popisujeme v zmysle metodického usmernenia osobitne za STU bez sociálnej podpory študentov, osobitne za oblasť sociálnej podpory študentov

1. **Poznámky k účtovnej závierke**

**2.1 Súvaha**

Celková hodnota majetku k 31.12.2015 predstavuje 309 612 180 EUR. Oproti predchádzajúcemu roku je to nárast o 57 644 747 EUR.

Hodnota neobežného majetku (dlhodobý hmotný, nehmotný a finančný) vzrástla oproti roku 2014 o 65 812 453 €. Nárast súvisí s obstaraním a technickým zhodnotením majetku predovšetkým prostredníctvom projektov. V roku 2015 bol na STU obstaraný majetok v celkovej výške 73 129 908,83 € (hmotný aj nehmotný). Podrobnejšiu analýzu majetku dokumentujú tabuľky T24 a T24b.

Hodnota dlhodobého nehmotného majetku klesla oproti minulému roku o 695 958 €. Vplyv na pokles hodnoty mali odpisy vo výške 1 542 970 € a vyradenie majetku v hodnote 81 148 €. V roku 2015 STU obstarala dlhodobý nehmotný majetok v hodnote 844 024 €, z toho zo štrukturálnych fondov 731 093 € (plus 5 % spolufinancovanie 26 706,15 €, pričom bol obstaraný iba softvér.

STU v roku 2015 evidovala na svojich majetkových účtoch dlhodobý hmotný majetok v zostatkovej hodnote 275 595 068 EUR, čo je o 66 407 911 € viac, ako v predchádzajúcom roku.

Najviac vzrástla hodnota stavieb o 48 318 980 € a samostatných hnuteľných vecí o 34 346 405 €. Pričom 95% hodnoty t.j. 42 487 090 € boli stavby financované zo štrukturálnych fondov a 5% spolufinancovanie vo výške 5 048 385 €.

V roku 2015 bol majetok vyradený v celkovej hodnote 2 502 666,40 €, z toho samostatné hnuteľné veci vo výške 1 902 413,48 €.

Hodnota dlhodobého finančného majetku predstavuje podiel STU v dcérskej spoločnosti STU Scientific, s.r.o. vo výške 122 274 €.

Stav obežného majetku STU k 31.12.2015 bol 31 931 267 EUR. Oproti minulému roku je to pokles o 8 223 833 EUR. Z celkového stavu obežného majetku predstavujú zásoby 786 336 EUR.

K 31.12.2015 STU nevykazovala žiadne dlhodobé pohľadávky.

Stav krátkodobých pohľadávok k 31.12.2015 bol 4 630 294 EUR. Oproti minulému roku je to pokles o 2 462 754 EUR. Z celkového objemu pohľadávok tvoria pohľadávky z obchodného styku 1 509 404 €, pohľadávky voči štátnemu rozpočtu 2 528 277 € - z titulu refundácie výdavkov na projekty tvoria pohľadávky 2 522 700 €.

Stav na bankových účtoch oproti roku 2014 poklesol o 5 745 256 EUR.

Časové rozlíšenie predstavovalo 332 695 EUR. Z toho náklady budúcich období sú vo výške 132 579 EUR a príjmy budúcich období 200 116 EUR.

Pasíva tvoria zdroje krytia. Z celkového objemu vlastné zdroje krytia (imanie, fondy a hospodársky výsledok) predstavujú 141 790 420 EUR, čo predstavuje 45,79%, cudzie zdroje tvoria 2,59 % (8 011 634 EUR) a časové rozlíšenie 51,62% (159 810 126 EUR.) Z toho výdavky budúcich období sú vo výške 701 654 EUR a výnosy budúcich období 159 108 471 EUR). – predstavuje neminutú dotáciu minulých rokov + zdroje krytia odpisov majetku obstaraného z dotácie.

Najväčí podiel cudzích zdrojov tvoria:

* krátkodobé záväzky – hlavne záväzky z obchodného styku vo výške 2 496 236 € EUR. Najväčšia časť týchto záväzkov je evidovaná na Rektoráte, čo má súvislosť s nevyplatenými faktúrami za dodanie prístrojov, tovarov a služieb na aktivity projektov financovaných zo štrukturálnych fondov. Pokles týchto záväzkov oproti minulému roku je o 4 601 948 €.
* záväzky voči zamestnancom vo výške 2 402 199 EUR, čo predstavujú nevyplatené mzdy za december 2015

**2.2 Výkaz ziskov a strát**

1. Sumárne za celú STU

STU k 31.12.2015 vykazovala celkové náklady vo výške 97 674 318 EUR, z toho v hlavnej nezdaňovanej činnosti 91 239 840 EUR (93,41 %) a v zdaňovanej činnosti vo výške 6 434 478 EUR (6,59 %).

Výnosy za rok 2015 sú vo výške 98 040 173 EUR, na okruhu hlavnej nezdaňovanej činnosti STU dosiahla výnosy vo výške 90 450 180 EUR, na okruhu zdaňovanej činnosti 7 589 993 EUR.

Slovenská technická univerzita v Bratislave v roku 2015 dosiahla kladný hospodársky výsledok po zdanení vo výške 89 794 EUR, pričom v hlavnej nezdaňovanej činnosti vykazovala stratu 789 660 EUR. Najväčší podiel na tejto strate mali odpisy z  dlhodobého majetku. Kladný hospodársky výsledok univerzity bol dosiahnutý vďaka rozsiahlej podnikateľskej činnosti.

Prehľad o hospodárskom výsledku po zdanení dokumentuje nasledovná tabuľka.

Tabuľka č. 1: Hospodársky výsledok STU. Údaje vychádzajú z tabuľky č. 3a.

|  |  |  |  |
| --- | --- | --- | --- |
|  | Hlavná nezdaňovanáčinnosť | Zdaňovanáčinnosť | Spolu |
| Výnosy | 90 450 180 | 7 589 993 | 98 040 173  |
| Náklady | 91 239 840 | 6 434 478 | 97 674 318 |
| Daň |  0 |  276 061,18 |  276 061 |
| Hospodársky výsledokpo zdanení | **-789 660** | **879 454** | **89 794** |

1. Bez sociálnej podpory študentom

Bez sociálnej podpory študentom dosiahla STU v roku 2015 záporný hospodársky výsledok vo výške – 491 750 EUR, pričom náklady na hlavnej činnosti sú vo výške 82 535 551 EUR a výnosy na hlavnej činnosti predstavujú 81 164 347.

Tabuľka č. 2: Hospodársky výsledok STU bez sociálnej podpory

|  |  |  |  |
| --- | --- | --- | --- |
|  | Hlavná nezdaňovanáčinnosť | Zdaňovanáčinnosť | Spolu |
| Výnosy | 81 164 347 | 7 589 993 | 88 754 340  |
| Náklady | 82 535 551 | 6 434 478 | 88 970 029 |
| Daň |  0 |  276 061 | 276 061 |
| Hospodársky výsledokpo zdanení | **-1 371 204** | **879 454** | **-491 750** |

1. Sociálna podpora študentom

Sociálna podpora študentom zmysle metodiky k výročnej správy zahŕňa poskytovanie služieb študentov študentskými domovmi a jedálňami, sociálne štipendiá a umeleckú a športovú činnosť.

Súhrnný prehľad o hospodárení v tejto oblasti poskytuje nasledovná tabuľka:

Tabuľka č. 3: Hospodársky výsledok v  oblasti sociálnej podpory študentom

|  |  |  |
| --- | --- | --- |
| Výnosy | Náklady | Hospodársky výsledok |
| 9 285 833 | 8 704 289 | 581 544 |

Podrobnejšie členenie nákladov a výnosov je uvedené v tabuľkách 22 a 23 Výročnej správy o hospodárení za rok 2015. Najväčší podiel na výnosoch majú výnosy z predaja služieb 5 166 301 EUR a dotácia 3 571 358 EUR. Z nákladov najväčší podiel mali náklady na energie 1 859 790 EUR, náklady na opravy a udržiavanie 1 754 040 EUR, mzdové náklady 2 042 222 EUR.

**2.3 Poznámky**

Poznámky k účtovnej závierke sú spracované v súlade so všeobecne platnými právnymi predpismi a metodickými usmerneniami pre zostavenie účtovnej závierky účtovnými jednotkami, ktoré nie sú založené alebo zriadené za účelom podnikania.

STU k 31.12.2015 vykazovala priemerný prepočítaný počet zamestnancov 2 657 čo je o 90 menej oproti predchádzajúcemu obdobiu.

Dlhodobý majetok obstaraný kúpou a zásoby obstarané kúpou boli oceňované obstarávacou cenou. Peňažné prostriedky, ceniny, pohľadávky a záväzky pri ich vzniku sa oceňovali menovitou hodnotou.

Dlhodobý majetok nakúpený v rámci poskytnutia nenávratného finančného príspevku z prostriedkov štrukturálnych fondov EU bol v zmysle zmlúv o poskytnutí nenávratného finančného príspevku poistený. Ostatný majetok poistený nebol.

STU odpisovala dlhodobý majetok v zmysle odpisového plánu.

* 1. **Rozbor hospodárskeho výsledku**

Výsledkom hospodárenia STU v roku 2015 bol zisk vo výške 89 793,54 EUR.

Najdôležitejšími faktormi ovplyvňujúcimi hospodársky výsledok sú vysoké odpisy dlhodobého hmotného a nehmotného majetku obstaraného z vlastných zdrojov, ktoré nie sú kryté výnosmi.

Hospodárenie jednotlivých súčastí STU bolo pravidelne sledované a v priebehu roka boli operatívne prijímané rozhodnutia na odstránenie nepriaznivých vplyvov na hospodárenie STU.

# 3. Analýza príjmov a výnosov

1. Príjmy z dotácií zo štátneho rozpočtu z kapitoly MŠVVaŠ SR poskytnuté v rámci dotačnej zmluvy

Na základe dotačnej zmluvy bola v roku 2015 STU poskytnutá dotácia zo štátneho rozpočtu v  celkovej výške 60 854 784 EUR, z toho na bežné výdavky 60 114 784 EUR, na kapitálové výdavky 740 000 EUR. Z celkovej sumy bežné výdavky boli poskytnuté nasledovne:

aa) dotácia na uskutočňovanie akretidovaných študijných programov (PP 077 11) vo výške 29 054 015 EUR nárast oproti roku 2014 o 343 154 EUR

ab) dotácia na výskumnú, vývojovú alebo umeleckú činnosť (PP 077 12) v celkovej výške 24 995 515 EUR

ac) dotácia na rozvoj vysokej školy (PP 077 13) vo výške 192 929 EUR

ad) dotácia na sociálnu podporu študentov (PP 077 15) v celkovej výške 6 612 325 EUR.

STU v rámci presunov medzi programami presunula čiastku 11 094 715 EUR z program 077 12 01 na program 077 11.

Podrobnejší prehľad o pridelenej dotácii tak na bežné výdavky ako aj na kapitálové výdavky dokumentuje tabuľka č. 1.

1. Príjmy z  dotácií zo štátneho rozpočtu z  kapitoly MŠ VVaŠ SR poskytnuté mimo dotačnej zmluvy.

Mimo dotačnej zmluvy mala STU príjem zo štátneho rozpočtu v rámci kapitoly MŠVVaŠ SR v  celkovej výške 3 698 234,73 EUR. Všetky finančné prostriedky boli určené na bežné výdavky. Ide o dotácie poskytnuté na riešenie výskumných projektov vrátane projektov APVV a na zabezpečenie mobilít v súlade s medzinárodnými zmluvami (dotácie na zabezpečenie štúdia a výplatu štipendií zahraničných štipendistov) Prehľad v rámci programov, podprogramov a prvkov je zobrazený v tabuľke č. 18.

Príjmy STU zo štrukturálnych fondov EÚ a  z  prostriedkov na ich spolufinancovanie z  kapitoly MŠ VVaŠ SR a z  iných kapitol štátneho rozpočtu v roku 2015 boli vo výške 79 267 858 EUR, z toho z EU 70 631 201 EUR, spolufinancovanie zo štátneho rozpočtu 8 636 657 EUR . Celá dotácia bola poskytnutá z kapitoly MŠVVaŠ SR. Z celkovej sumy boli príjmy na kapitálové výdavky vo výške 64 361 183 EUR z prostriedkov EU a 7 845 175 EUR predstavuje spolufinancovanie kapitálových výdavkov zo štátneho rozpočtu. Prehľad je uvedený v tabuľke č. 17.

1. Príjmy z dotácií verejnej vysokej školy majúce charakter dotácií okrem príjmov z  dotácií z  kapitoly MŠVVaŠ SR.

Z uvedeného zdroja boli príjmy STU v roku 2015 v  celkovej výške 4 342 038,92 EUR, z toho dotácie z kapitol štátneho rozpočtu okrem kapitoly MŠ SR vo výške 465 006,88 EUR, dotácie z  rozpočtov obcí a VÚC 890 405,79 EUR, ostatné domáce príjmy s  charakterom dotácie 467 875,00 EUR, z toho 293 500,00 EUR kapitálové príjmy. Príjmy zo zahraničia majúce charakter bežnej dotácie 2 518 751,25EUR. Podrobnejšie členenie je uvedené v tabuľke č. 2.

1. Výnosy

V roku 2015 STU dosiahla celkové výnosy vo výške 98 040 172,93 EUR, z toho z hlavnej nezdaňovanej činnosti 90 450 180 EUR, zo  zdaňovanej činnosti 7 589 993 EUR v členení podľa položiek účtovej skupiny 6 (tabuľka č. 3a).

V hlavnej činnosti najvyššie výnosy predstavujú prevádzkové dotácie vo výške 78 248 784,39 EUR (účet 691) Z toho na projekty ŠF 12 750 136,26 EUR. V zdaňovanej činnosti sú najvyššie výnosy z tržieb z predaja služieb 5 008 041,70 EUR (účet 602). Nárast oproti roku 2014 je o 168 095,7 EUR.

1. Analýza výnosov vo vybraných oblastiach:

Výnosy zo školného a poplatkov spojených so štúdiom – štruktúra výnosov je uvedená v  tabuľke č. 4.

 Výnosy zo školného sú vo výške 1 782 909,06EUR, (nárast oproti roku 2014 o 358 990,06 EUR v tom:

* za prekročenie štandardnej dĺžky štúdia a  súbežného štúdia vo výške 1 357 932,06 EUR (nárast o 251 730,05 EUR) ,
* od cudzincov vo výške  207 863,00 EUR (nárast o 158 363,00 EUR)

výnosy zo školeného za štúdium v externej forme štúdia vo výške 133 806,00 EUR (pokles o 769 EUR).

Výnosy z poplatkov spojených so štúdiom v  celkovej výške 560 598,83EUR, (pokles oproti roku 2014 o 178 034,59 EUR) v členení na jednotlivé položky:

* za prijímacie konanie vo výške 371 928,82 EUR, (pokles o 229 178,71 EUR)
* za vydanie dokladov o štúdiu a ich kópii vo výške 184 690,80EUR (nárast o 47 164,91EUR).
* za vydanie dokladov o absolvovaní štúdia v štátnom jazyku a v jazyku požadovanom študentom a ich kópií vo výške 1 739,93 EUR
* za uznávanie rovnocennosti dokladov o štúdiu vo výške 2 239,28 EUR
1. Analýza štruktúry účtu 384

K 31.12.2015 STU na účte výnosov budúcich období vykazovala stav 159 108 471,19EUR.

Z uvedeného stavu predstavuje:

* zostatok kapitálovej dotácie na krytie odpisov majetku nadobudnutého z nej vo výške 32 487 800,15EUR
* zostatok kapitálovej dotácie z prostriedkov EU na krytie odpisov majetku nadobudnutého z prostriedkov EU vo výške 112 752 056,92€
* zostatok dotácie zo zahraničných projektov na krytie výdavkov v nasledujúcich obdobiach vo výške 3 039 518,16 EUR
* zostatok bežnej dotácie na krytie výdavkov v nasledujúcich obdobiach vo výške 7 343 345,15EUR
* ostatné vo výške 3 485 750,81EUR (neminuté dotácie získané prostredníctvom projektov Nórskeho mechanizmu a z darov)

## 4. Analýza nákladov

Celkové náklady STU v roku 2015 po odpočítaní dane z príjmov dosiahli výšku 97 674 318,21 EUR (nárast oproti minulému roku o 3 639 026,09 EUR, z toho v hlavnej nezdaňovanej činnosti 91 239 839,86 EUR, v zdaňovanej činnosti 6 710 539,53 EUR, v členení podľa položiek účtovej triedy 5 (tabuľka č. 5).

Najvyššie celkové náklady STU tvorili:

* mzdové náklady vo výške 35 999 317,82EUR (nárast oproti roku 2014 o  492 823EUR)
* zákonné sociálne poistenie vo výške 12 280 826,92EUR (nárast oproti roku 2014 o 66 060EUR)
* Odpisy dlhodobého nehmotného a dlhodobého hmotného majetku vo výške 12 223 118,96EUR (nárast oproti roku 2014 o 1 443 403EUR). Nárast bol spôsobený zaradením majetku končiacich projektov financovaných zo štrukturálnych fondov.
* iné ostatné náklady vo výške 6 739 074 EUR (pokles o 588 286EUR).
* ostatné služby vo výške 7 600 697,22 EUR (nárast oproti roku 2014 o  1 361 221EUR)
* spotreba energie vo výške 5 566 810,26EUR (pokles o 43 980EUR)
* poskytnuté príspevky iným účtovným jednotkám (okrem členských príspevkov, ktoré sa účtujú na tomto účte) podstatnú časť tvorili transfery partnerským organizáciám v rámci riešenia projektov štrukturálnych fondov. Stav nákladov na tomto účte k 31.12.2015 bol 1 666 247,00 EUR (nárast oproti minulému roku o 789 302 EUR).

Náklady vo vybraných oblastiach

Tabuľka č. 6, 6a – Zamestnanci a náklady na mzdy verejnej vysokej školy V uvedených tabuľkách sú v súlade s požiadavkou Ministerstva školstva SR údaje o čerpaní mzdových prostriedkov podľa zdrojov financovania,  podľa jednotlivých kategórií a podľa pohlavia zamestnancov. Pri priemernom evidenčnom prepočítanom počte zamestnancov 2 657,4 osôb (z toho 1 301,7 žien) predstavuje celkový objem vyčerpaných mzdových prostriedkov sumu 34 986 195 EUR, z toho ženy 14 615 688 EUR. Priemerný plat na STU v roku 2015 bol vo výške 1 097 EUR, pričom priemerný plat žien bol 936 EUR a mužov 1 252 EUR.

Tabuľka č. 7 – Náklady verejnej vysokej školy na štipendiá interných doktorandov

Náklady STU na štipendiá interných doktorandov v roku 2015 boli vo výške 4 056 580,03EUR, z toho dotácia pridelená MŠ v rámci dotačnej zmluvy (účelová) je vo výške 65 915,00 EUR.

Zostatok nevyčerpanej účelovej dotácie za rok 2015 na štipendiá doktorandov predstavuje 5 204,03EUR.

Tabuľka č. 8 – Výdavky na sociálne štipendiá podľa § 96 zákona

V roku 2015 mala STU 1 467 študentov poberajúcich sociálne štipendiá. Dotácia zo ŠR na rok 2015 predstavovala 1 562 769,00 EUR. Skutočné výdavky predstavovali 1 625 550,00 EUR. Na výplatu sociálnych štipendií bol použitý zostatok z roku 2014 vo výške 252 209,97 EUR a časť dotácie roku 2015.

Nevyčerpaná dotácia k 31.12.2015 na sociálne štipendiá je vo výške 189 428,97 EUR.

Tabuľka č. 20 – Výdavky na motivačné štipendiá podľa § 96a

V roku 2015 STU priznala motivačné štipendiá celkovo 5 308 študentom, z toho na odoborové štipendiá 3 592 študentom a na štipendiá v zmysle §96a ods.1, písm.b 1 716 študentom. Na tento účel prijala STU v roku 2015 finančné prostriedky z dotácie vo výške 1 846 049,00EUR, zostatok z predchádzajúceho roka bol vo výške 108 559,79EUR. V roku 2015 boli motivačné štipendiá vyplatené v celkovom objeme 1 897 189,14EUR., z toho výdavky na odoborové štipendiá vo výške 1 293 113,00EUR a na štipendiá v zmysle §96a ods.1, písm.b vo výške 604 076,14EUR. Zostatok dotácie do roka 2016 je vo výške 57 419,65 EUR.

Tabuľka č. 19 – Štipendiá vyplatené z vlastných zdrojov podľa § 97 zákona

Z vlastných zdrojov STU poberalo v roku 2015 štipendium 348 študentov. Celkovo boli v roku 2015 vyplatené štipendiá z vlastných zdrojov vo výške 180 220,46 EUR, čo je pokles oproti roku 2014 o 37 854,31 EUR pri súčasnom náraste študentov o 134. Z toho prospechové štipendiá boli vyplatené vo výške 38 223,46 EUR ( o 6 380,69EUR viac ako v roku 2014, pri súčasnom poklese študentov o 53), štipendiá za dosiahnutie vynikajúceho výsledku v oblasti štúdia  126 310 EUR ( oproti roku 2014 pokles o 42 035EUR), za umeleckú alebo športovú činnosť 8 700EUR (pokles o 4 837 EUR),na sociálnu podporu  6 987 EUR (nárast o 1 653,22EUR).

Tabuľka č. 9 – Údaje o systéme sociálnej podpory – časť výnosy a náklady študentských domovov

V tabuľke sú podrobne uvedené všetky požadované údaje o   hospodárení študentských domovov. Celkové výnosy v roku 2015 predstavovali výšku 7 149 436,14EUR a celkové náklady 6 751 678,16EUR.

Študentské domovy v roku 2015 hospodárili s kladným výsledkom vo výške 397 757,98EUR. Priemerné náklady na jedného ubytovaného študenta predstavovali 1 228,32 EUR, pri priemernom prepočítanom počte ubytovaných študentov 5 496,67.

Tabuľka č. 10 – Údaje o systéme sociálnej podpory – časť výnosy a náklady študentských jedální

V roku 2015 celkové výnosy študentských jedální STU predstavovali 1 099 854,52 EUR (oproti roku 2014 nárast o 82 909,22 EUR) a celkové náklady 1 067 676,84EUR (nárast oproti roku 2014 o 87 028,91 EUR).

Kladný rozdiel výnosov a nákladov na úseku činnosti študentských jedální súvisiacich so stravovaním študentov za kalendárny rok 2015 bol vo výške 32 177,68 EUR. Priemerné náklady na jedlo študenta predstavovali 2,55 EUR (nárast o 0,06 EUR oproti roku 2014).

5. Kapitálové výdavky

STU v roku 2015 vynaložila na kapitálové výdavky zo všetkých zdrojov financovania 83 414 560,32EUR. Najväčšiu časť tvorila kapitálová dotácia z prostriedkov EU prostredníctvom štrukturálnych fondov 71 795 996,67EUR. Kapitálovú dotáciu zo štátneho rozpočtu STU čerpala vo výške 1 495 654,06EUR.

Najväčší podiel na kapitálových výdavkoch mali stroje, prístroje a zariadenia, a to v celkovej výške 41 607 075,13EUR, z toho v hodnote 38 486 649,57 EUR boli nakúpené stroje, prístroje a zariadenia z nenávratného finančného príspevku zo ŠF.

Realizácia stavieb a technického zhodnotenia majetku v roku 2015 bola vo výške 39 315 578,53EUR, z toho 31 912 259,57 EUR zo štrukturálnych fondov a 1 579 649,05 EUR z bežnej dotácie použitej na kapitálové výdavky. 4 404 006,19 EUR bolo použitých z ostatných (vlastných zdrojov). Rekonštrukcia a modernizácia strojov a zariadení bola uskutočnená v hodnote 38 190,00EUR, z toho v hodnote 5 874,60 EUR z bežnej dotácie použitej na kapitálový výdavok, 29 582,40 EUR z vlastných zdrojov a 2 733,00 EUR z kapitálovej dotácie. STU v roku 2015 obstarala projektovú dokumentáciu v celkovej hodnote 286 647,14EUR, dopravné prostriedky v roku 2015 nakupované neboli. V roku 2015 bol nakúpený softvér v celkovej honote 1 476 189,94EUR, z toho 1 218 732,53 EUR zo štrukturálnych fondov

**6. Vývoj fondov**

Tabuľka č. 11 – Zdroje verejnej vysokej školy na obstaranie a technické zhodnotenie dlhodobého majetku

STU v roku 2015 na obstaranie a technické zhodnotenie dlhodobého majetku disponovala zdrojmi vo výške 99 742 511,54EUR s nasledovnou štruktúrou:

* fond reprodukcie – 23 898 766,99EUR,
* dotácia na kapitálové výdavky– 740 000,00EUR,
* dotácie na kapitálové výdavky z prostriedkov EÚ vrátane spolufinancovania vo výške 72 206 358,44EUR
* zostatok kapitálovej dotácie z predchádzajúceho roku – 822 820,42 EUR,
* iné zdroje – 2  074 565,69 EUR.

Tabuľka č. 13 - Stav a vývoj finančných fondov v roku 2015

Fond reprodukcie:

STU v roku 2015 vytvorila fond reprodukcie vo výške 2 845 298,94 EUR, z toho:

* z odpisov 2 746 308,71 EUR
* z predaja alebo likvidácie majetku vo výške 106 373,15 EUR

Štipendijný fond:

V roku 2015 bol vytvorený štipendijný fond vo výške 3 782 809,20 EUR, z toho:

* tvorba fondu z dotácie vo výške 3 395 338,10 EUR
* tvorba fondu z výnosov zo školného vo výške 231 899,73 EUR
* ostatná tvorba vo výške 155 571,37 EUR – z toho 12 753,87 EUR z RF na výplatu mimoriadnych štipendií priznaných rektorom STU,

Štipendijný fond bol na výplatu štipendií čerpaný v celkovej výške 3 845 610,10 EUR.

Ostatné fondy:

STU v roku 2015 vytvorila fond z darov vo výške 332 208,29 EUR a použila vo výške 301 410,33 EUR.

Prehľad tvorby a čerpania jednotlivých fondov je uvedený v tabuľke č. 13 tejto výročnej správy

**7. Rekapitulácia zúčtovania so štátnym rozpočtom**

STU k 31.12.2015 mala na bankových účtoch vedených v Štátnej pokladnici finančné prostriedky vo výške 26 498 711,58 EUR. Z toho účetpeniaze na ceste mal k 31.12.2015 zostatok 973,64 EUR. Uvedený zostatok predstavujú tržby ŠDaJ za december 2015 odvedené na bankový účet prostredníctvom pošty v roku 2015 a pripísané na bankový účet v roku 2016. Podrobnú analýzu stavu na bankových účtoch STU poskytuje tabuľka č. 16 výročnej správy o hospodárení

**8 . Záver**

Slovenská technická univerzita v Bratislave dosiahla v roku 2015 celkový kladný hospodársky výsledok, t.j. zisk (po zdanení) vo výške 89 793,54 EUR.

Zisk bude v súlade so zákonom č. 131/2002 Z.z. O vysokých školách v platnom znení použitý na tvorbu rezervného fondu STU. Keďže STU nevykazuje v predchádzajúcich rokoch nevyrovnanú stratu bude rezervný fond použitý v súlade s §16a ods. (3) Zákona o VŠ a v súlade s ďalšími zákonmi, všeobecne platnými predpismi a vnútornými predpismi STU.